Ærøskøbing
Store norske leksikon,Geografi,Verdens geografi,Europa,Danmarks geografi
Ærøskøbing er en by på nordkysten av øya Ærø i Danmark, tilhører Ærø kommune i Region Syddanmark Byen har 939 innbyggere i 2017.
Byen ble trolig grunnlagt på 1300-tallet og fikk i 1522 monopol på all handel på Ærø, en enerett som ble betydelig redusert da øya ble delt i 1634 av hertugdømmet Glücksborg. Bybildet er preget av mange fredede hus fra 1700-tallet, med bindingsverk og utsmykkede dører. Ærøskøbing har en betydelig turisme, ikke minst på grunn av sitt maleriske uttrykk.Byens tidligere fattighus er i dag oppholdssted for Museet Flaske-Peder, med en samling på over 1700 flaskeskip og mer enn 50 modellbåter i tillegg til mange marine malerier.Ærøskøbing har fergeforbindelse med Svendborg på Fyn.